Tirsdag forsøgte en indbrudstyv at snyde et ældre par i Sæby.

Politiet forsøger lige nu at finde frem til en formodet serie-indbrudstyv. Der er nemlig flere ligheder i en række forskellige indbrud omkring Sæby. Tirsdag eftermiddag var han på spil igen. Manden gik ind i en ældrebolig på Odaslund i Sæby, hvor han kom ind via en ulåst bagdør. Boligens to beboere - et ældre ægtepar - var hjemme og mødte den formodede indbrudstyv. Indbrudstyven forklarede usandt, at der havde været indbrud hos naboen, og at ægteparret skulle kontrollere, om de også havde mistet nogle ejendele. Dernæst bad han de to beboere om at gå ud i haven. Men det nægtede de, da de fattede mistanke. Derefter opgav indbrudstyven, og han forsvandt kort efter fra boligen. Samme fremgangsmåde Fremgangsmåden gør, at politiet ser ligheder til en andre række indbrud. Blandt andet blev en 84-årig mand den 20. januar franarret et kontantbeløb i sit hjem, hvor metoden var den samme. -	Man kunne sagtens forestille sig, at han har været inde ved andre og forsøge det samme. Så det søger vi oplysninger på, siger Peter Skovbak Pedersen, politikommissær ved Nordjyllands Politi.